Под покровитељством халифе Ел Мамуна (владао 813 - 833), економска подршка Куће мудрости и учењаштва у целини је знатно повећана. Осим тога, читаво абасидско друштво је спознало и почело да цени вредност знања, а подршка је такође дошла и од трговаца и војске. Учењацима и преводиоцима није било тешко да приуште лагодан живот и академски сталеж је био статусни симбол. Мудрост је била толико цењена, да су књиге и древни текстови понекад преферирани као ратни плен уместо других драгоцености. Чак је и Птолемејев Алмагест одабран као услов за склапање мира након рата између Абасида и Византије.